Capricornus (constellatio)
Capricornus est constellatio zodiaci in caelo nocturno. 
Sol nunc hieme (a.d. XIII Kal. Februarias ad a. d. XIV Kal. Martias) in Capricorno versatur. Antiquis autem temporibus erat in solstitio (a. d. XII Kal. Ianuarias) in Capricorno. Capricornus nomen suum dedit etiam signo zodiaco Capricornus.

De forma constellationis 
Constellatio Capricorni inter clarissimas constellationes zodiaci habetur; post Cancrum secundum tenet locum. Stellae eius lucidissimae α et δ et ω Capricorni triangulum formant. Noli hoc triangulum confundere cum triangulo ex α Cap et β Aqr et ι Aqr formato, quod magis ad septentrionales spectat potiusque videri potest. 
 Facillime repertu est β Cap, quae sita est in axi capitis Aquilae. Quae stella caput capricorni habetur, et vicina quaedam parva 3° ad septentrionalis versa, α Cap, apicem cornus significat.
 In linea ab illis duabus stellis formata, 10° ad meridiem versae, duae stellae coniunctae inveniuntur, nempe ψ et ω Cap.
 Ab hac directione ad occidentem versus quadriangulum satis lucidum invenies, quod ad partes infra caput spectat: θ, ι, γ, denique δ Cap, lucidissimam, quae initium caudae significat.
Triangulum (mag 4) tantum bona condicione videri potest. α et β Cap duo cornua Capricorni formare dicuntur.

Stellae 

N. b.: Mumeri a mensuris satellitis Hipparcos dependent.

Historia 
Haec constellatio iamiam ab antiquissimis temporibus nota est, quae iam in tabellis cuneiformibus Babylonicis ante 3000 annos scriptis memorata est.

Capricornus in mythologia Graeca nonnumquam identificatus est cum Amalthea, quae capra Dia (id est Iovem) sicut filium alebat. Alii eum Panem fuisse dicebant qui monstrum Typhona fugit. Neptunus ille planeta in hac constellatione inventus est ab astronomo Germano Iohanne Gallo iuxta Deneb Algedi (δ Cap) ante diem 9 Kalendas Octobris anno 1846.

Bibliographia 
 "Capricornus" in Richard Hinckley Allen, Star-Names and Their Meanings (Stechert, 1899) Textus apud LacusCurtius

Notae

Nexus externi 
 "Capricornus" apud Chris Dolan, The Constellations and their Stars
 "The Constellations" apud situm Internationalis Unionis Astronomicae

!
Constellationes